PTT ปรับขึ้นราคาเบนซิน-แก๊สโซฮอล์ มีผลพรุ่งนี้
PTT ปรับขึ้นราคาน้ำมันเบนซิน-แก๊สโซฮอล์ 50 สต./ลิต ส่วน E85 ขึ้น 30 สต./ลิตร มีผลพรุ่งนี้ (25 ก.ย.)
24 ก.ย. 2558

บริษัท ปตท. จำกัด (มหาชน) หรือ PTT และบริษัท บางจากปิโตรเลียม จำกัด (มหาชน) หรือ BCP ปรับขึ้นราคาขายปลีกน้ำมันกลุ่มเบนซิน ซึ่งรวมถึงแก๊สโซฮอล์ 50 สตางค์/ลิตร ยกเว้น E85 ที่จะปรับขึ้น 30 สตางค์/ลิตร โดยให้มีผลตั้งแต่วันพรุ่งนี้ ขณะที่ราคาขายปลีกน้ำมันดีเซล ยังคงเดิม
ส่งผลให้ราคาขายปลีกน้ำมันหน้าสถานีบริการน้ำมันปตท. และบางจากฯ ในเขตกรุงเทพฯ และปริมณฑล เป็นดังนี้ เบนซิน  ออกเทน 95 ของปตท. อยู่ที่ 33.76 บาท/ลิตร , แก๊สโซฮอล์ 95 อยู่ที่ 26.80 บาท/ลิตร ,แก๊สโซฮอล์ 91 อยู่ที่ 26.38 บาท/ลิตร ,E20 อยู่ที่ 24.98 บาท/ลิตร ,E85 อยู่ที่ 22.48 บาท/ลิตร ส่วนดีเซล คงเดิมที่ 23.29 บาท/ลิตร